Hierdie kompetisie in drie fases sluit die ontwikkeling van 'n sakeplan, die uitbou van die plan en die versterking daarvan in.
Deelnemers kry voorligting en opleiding deur ervare sakelui, en trek voordeel uit geleenthede vir die uitbou van netwerke met suksesvolle entrepreneurs en KMMO's. Gevolglik het mens na die kompetisie nie net beduidend verbeterde sakeplanne nie, maar ook die vaardighede om hierdie planne in ondernemings te omskep.
Aan die einde van Fase 3 lê die finaliste hul planne aan 'n paneel van ervare finansiers voor, wat die sakeplanne beoordeel en die prysgeld ten bedrae van R500 000 aan die wenners toeken.
Om vir die EnterPrize kompetisie vir besigheidsplanne in te skryf, kan jy aanlyn aansoek doen. Die kompetisie vind op 'n jaarliks plaas.
Business Beat en die Departement van Ekonomiese Ontwikkeling en Toerisme hou elke jaar in Julie 'n kompetisie met 'n prysgeld van R1 000 om entrepreneurs met uitmuntende idees te help.
Al wat jy hoef te doen om in te skryf, is om 'n sakeplan van een bladsy op te stel waarin jy die idee uiteensit, en dit dan aan Business Beat voor te lê.
Suksesvolle inskrywings sal met R1 000 beloon word om hulle te help om met 'n eie onderneming te begin. Hulle sal ook vir vir 'n tydperk van drie maande hulp in die vorm van mentorskap van Business Beat ontvang.
Onbekende staatstaal of akroniem Kyk in die WOORDELYS?